Norbit (film)

For teknologiselskapet Norbit se Norbit

Norbit er en Oscar-nominert filmkomedie fra 2007. Filmen er regissert av Brian Robbins, og Eddie Murphy spiller tre hovedroller, samt at han var med å skrive manus til filmen. I tillegg til Oscar-nominasjon, ble også filmen nominert til åtte Golden Raspberry Awards til den 28. Razzie-utdelingen.

 Handling 
Norbit Albert Rice (Eddie Murphy) ble forlatt som baby da han ble kastet ut av en bil i fart foran Golden Wonton kinesiske restaurant og barnehjem i Boiling Springs i Tennessee. Mr. Wong (Eddie Murphy), en kinesisk mann, tok med seg barnet inn på barnehjemmet. Som barn møtte Norbit Kate Thomas (Thandie Newton), et annet barnehjemsbarn, og de to ble bestevenner og var alltid sammen inntil Kate ble bortadoptert to uker senere.

Norbit var nå alene helt til Rasputia Latimore (Eddie Murphy) reddet ham fra to bøller på skolen. Den gigantiske Rasputia gjorde Norbit til kjæresten sin. Da de var blitt voksne, ble Norbit truet til å gifte seg med henne.

Norbit måtte arbeide for Rasputias tre slemme og sleskete brødre: Big Black Jack (Terry Crews), Blue (Lester Speight) og Earl (Clifton Powell), på Latimore Construction Company. Hele byen er livredd for Rasputia og hennes tre brødre, som bøller seg vei til kontroll. Kate kommer tilbake fra Atlanta for å kjøpe barnehjemmet fra Mr. Wong. Kate skal gifte seg med Deion Hughes (Cuba Gooding jr), en sjarmerende mann som det raskt avsløres at er en hjerteløs skurk. Kate vet imidlertid ikke om Deions mørke sider, men hun tilbringer gladelig tid med Norbit.

På en fest finner Rasputina og brødrene hennes ut at Kate skal kjøpe Wongs barnehjem. Dette overrasker dem, siden de også har forsøkt å kjøpe stedet, men Wong nektet å selge. De konfronterer Deion, som av mystiske grunner er på vei til å forlate byen. Han forteller dem at han har sine egne problemer, men de holder ham tilbake og sier at hvis de får barnehjemmet, skal de gjøre det om til strippeklubben «Nipplopolis». Deion blir interessert i ideen, og blir med på planene om å lure Kate.

Kate inviterer Norbit når hun skal i badeland sammen med barnehjemsbarna, og Rasputia sørger for å tiltrekke seg oppmerksomheten når hun rutsjer ned en vannsklie, og lander i barnebassenget som tømmes for vann. I mellomtiden har brødrene hennes problemer med at skjenkelisensen til det kombinerte barnehjemmet og utestedet ikke fulgte med da Kate kjøpte det, uten at hun signerer et skjema som spesifikt overfører den. Siden det ville ta alt for lang tid å søke om ny lisens, truer de Norbit til å få Kate til å signere papirene.

Senere inviterer Kate Norbit til å hjelpe henne med å plukke ut mat til bryllupet, men det hele ender i at de to går ut på en date. Blue informerer Rasputia om Norbits date, og hun hopper inn i bilen for å jage etter ham. Norbit og Kate har et øvelsesbryllup, der de to ender med å kysse. Rasputia er vitne til det hele og besvimer, noe som fører til at hun kræsjer bilen. Kate løper gråtende avgårde, og Norbit løper etter henne og tar henne igjen. Han unnskylder at han kysset henne, men hun forteller ham at hun ønsket at han skulle kysse ham. Når han kommer tilbake, gir han de signerte papirene til Rasputias brødre. Rasputia truer med vold mot Kate hvis Norbit skulle møte henne igjen.

Dagen etter spør Kate Norbit om papirene hun signerte dagen før. Norbit, som husker hva Rasputia truet med, sier at han ikke bryr seg om barnehjemmet, og at han var lykkeligere med Rasputia og bare prøvde å ende til sengs med Kate kvelden før. Hun løper gråtende bort igjen. Den samme natten gjør Norbit seg klar til å rømme byen, og han har en samtale med Mr. Wong, som forteller ham at han ikke skal stikke av fra problemene sine, og at posten alltid kommer sent på fredager. Norbit sjekker postkassen, og finner resultatene av en bakgrunnssjekk han sendte inn noen dager tidligere.

Han forsøker å ringe Kate, men hun vil ikke snakke med ham. For å gjøre ting verre låser Rasputia og brødrene hennes Norbit inn i kjelleren, for å få ham til å slutte å ødelegge bryllupet mellom Deion og Kate. Norbit rømmer, og kommer seg til bryllupet. Mr. Wong finner ut av dette, og får de to lokale hallikene til å hale ut bryllupet, noe de greier bra. 

Det avsløres at bakgrunnssjekken var på Deion, og Norbit forteller alle at Deion har lurt 4 eks-koner for til sammen 300 000 dollar i skilsmisseoppgjør. Han avslører også Rasputia og brødrenes plan om å ta over barnehjemmet. Kate tror ham ikke først, siden papirene ble ødelagt da Norbit falt i elva på vei til bryllupet, men når Norbit avslører at han ringte til alle fire eks-konene og fortalte dem om bryllupet, stikker Deion av, og Rasputinas brødre blir sinte. Folkene i byen tar til våpen mot dem for å beskytte Norbit samtidig som de tar hevn over Rasputia og brødrene.

Rasputia tar tak i en spade og slår seg vei gjennom folkemengden mot Norbit. Før hun får tak i ham, kaster imidlertid Wong en harpun inn i ryggen hennes, slik at hun ender med å løpe hylende rundt. Senere kjøper Kate og Norbit barnehjemmet og gifter seg, mens Rasputia og brødrene stifter «El Nipplopolis» i Mexico, der Rasputia er en av stripperne.

 Rolleliste 
 Skuespiller  Rolle(r)Eddie Murphy  Norbit Rice / Rasputia Latimore / Mr. WongThandie Newton  Kate ThomasCuba Gooding jr  Deion HughesTerry Crews  Big Black Jack LatimoreClifton Powell  Earl LatimoreLester Speight  Blue LatimoreMarianne Muellerleile  Ansatt på spaEddie Griffin  Pope Sweet JesusKatt Williams  Lord Have MercyMarlon Wayans  BusterMichael Colyar  BarberAnthony Russell  Giovanni Pat Crawford Brown  Mrs. Henderson  Michael Colyar  Morris the BarberAlexis Rhee  Mrs. Ling Ling WongJeanette Miller  Mrs. Coleman Floyd Levine  Skredder AbeCharlie Murphy  Hunden Lloyd

 Lansering 
 Kritikker 
Filmen mottok stort sett negative kritikker. En kritiker på radio mente at filmen laget stereotyper av overvektige afroamerikanske kvinner.  I tillegg gjorde Murphys fremstilling av en overvektig, sjefete, slem sort kvinne flere afroamerikanske kvinnerettsgrupper sinte.

Peter Travers fra Rolling Stone uttalte at filmen var årets dårligste komedie på hans liste over de dårligste filmene i 2007Travers, Peter, (19. desember 2007) "Peter Travers' Best and Worst Movies of 2007"  Rolling Stone. Besøkt 20. desember 2007 Filmen ble nominert til hele åtte Golden Raspberry Awards til den 28. Razzie-utdelingen, og de fleste av nominasjonene ble rettet mot Eddie Murphy. Han ble nominert til hele fem personlige priser, noe som er en ny rekord for et enkelt år 2007 Razzie Nominations Besøkt 21. januar 2008

Til tross for kontroversene, de negative kritikkene og Razzie-nominasjonene, ble filmen nominert til en Oscar for beste sminke

 I kinosalene 
Filmen tjente hele 34,2 millioner doller i USA i åpningshelgen, noe som var Murphys 14. førsteplass på box office-listenThe Hollywood Reporter  Nicole Sperling, 12. feb. 2007. 

 Referanser 

 Eksterne lenker 

 Norbit – Offisiell nettside

Kategori:Filmer fra 2007
Kategori:Filmkomedier fra USA
Kategori:DreamWorks-filmer
Kategori:Engelskspråklige filmer